b'\n_START_ARTICLE_\nSilverton (Colorado)\n_START_SECTION_\nAjalugu\n_START_PARAGRAPH_\nLinn asutati 1874. aastal h\xc3\xb5bedakaevandusasulana. Kohalik omavalitsus moodustati 15. novembril 1885._NEWLINE_Silvertoni ja Durango vahel on 73,2 km pikkune Durango\xe2\x80\x93Silvertoni kitsar\xc3\xb6\xc3\xb6pmeline raudtee, mis on kultuurim\xc3\xa4lestisena kaitse all._NEWLINE_4. juunil 1961 arvati Silvertoni ajalooline osa riiklikuks ajaloom\xc3\xa4lestiseks._NEWLINE_19. jaanuaril 2002 avati ekstreemsuusakuurort Silverton Mountain. Selle jalam on 3200 m k\xc3\xb5rgusel merepinnast ja see kerkib 4111 m k\xc3\xb5rgusele. Suusam\xc3\xa4el on \xc3\xbcks t\xc3\xb5stuk. Avatud on see detsembrist aprillini ja neljap\xc3\xa4evast p\xc3\xbchap\xc3\xa4evani.\n_START_SECTION_\nDemograafia\n_START_PARAGRAPH_\nLinna pindala oli 2010. aasta rahvaloenduse j\xc3\xa4rgi 2,1 km\xc2\xb2, k\xc3\xb5ik sellest maismaa. Elanike arv oli 638, aastal 2000 531. Peaaegu k\xc3\xb5ik nad (97,4%) olid valged. Rahvastiku tihedus oli 304 in/km\xc2\xb2._NEWLINE_2000. aasta rahvaloenduse andmetel oli linnas 430 kinnistut. Neis elas 255 majapidamist. Viimastest 25% sisaldas alla 18-aastasi lapsi, kes elasid koos vanema(te)ga. 44% majapidamistest sisaldas koos elavat abielupaari, 9% sisaldas abielunaist, kelle mees ei elanud koos temaga, ja 41% ei olnud perekonnad. 37% majapidamistest koosnes \xc3\xbchest isikust, sealhulgas 5% neist oli v\xc3\xa4hemalt 65-aastane. Keskmine majapidamise suurus oli 2,06 inimest ja keskmine perekonna suurus oli 2,63 inimest._NEWLINE_Elanikkonna vanuse mediaan oli 44 aastat. Alla 18-aastasi oli 20,7% ja v\xc3\xa4hemalt 65-aastasi 7%. Iga 100 naise kohta tuli 108,2 meest, aga iga 100 v\xc3\xa4hemalt 18-aastase naise kohta 110,5 v\xc3\xa4hemalt 18-aastast meest._NEWLINE_Keskmine mediaansissetulek majapidamise kohta oli 30 486 USA dollarit aastas, aga perekonna kohta 39 375 dollarit. Meeste keskmine sissetulek oli 30 588$, naiste keskmine sissetulek 19 886$. 14% perekondadest ja 22% elanikest elas allpool vaesuspiiri. Kuni 18-aastastest lastest elas allpool vaesuspiiri 29%, aga v\xc3\xa4hemalt 65-aastastest \xc3\xbcksnes 7%.'